**Расписуjе се Конкурс за приjем деце у Предшколску установу ''Наше дете '' Шабац за радну 2022/2023. годину, од 12.05.2022. године.**

**I**  
У Предшколску установу примаjу сe деца:   
- на целодневни боравак   
- на полудневни боравак у трајању од 4 сата

**II**  
Предшколска установа расписује Конкурс према својим могућностима, у складу са законом.   
Преглед васпитно –образовних група по вртићима и типовима боравка , саставни је део овог Конкурса.

**III**  
**Поступак пријема деце**

Пријем деце се врши према плану уписа по вртићима и васпитним групама.

Обраду примљених пријава за пријем деце на целодневни и полудневни боравак врши Комисија.

Комисија врши бодовање и рангирање поднетих захтева према критеријумима и доставља директору предлог ранг-листе за пријем деце на целодневни и полудневни боравак.

**IV**

**Приоритет за пријем деце**

Првенство при упису деце на слободна места у Установи, утврђују се према следећим критеријумима:

**1) деца из друштвено осетљивих група**

1. деца жртве насиља у породици;

2. деца из породица која користе неки облик социјалне заштите и деца без родитељског старања;

3. деца самохраних родитеља;

4. деца из социјално нестимулативних средина;

5. деца са сметњама у психофизичком развоју;

6. деца из породице у којој је дете које је тешко оболело или има сметње у психофизичком развоју;

7. деца тешко оболелих родитеља;

8. деца чији су родитељи ратни војни инвалиди или имају статус расељеног или прогнаног лица;

9. деца предложена од стране Центра за социјални рад;

10. деца из средина у којима је услед породичних и других животних околности угрожено здравље, безбедност и развој;

**2) деца запослених родитеља и редовних студената**

**3) деца која имају статус трећег и сваког наредног детета;**

**4) деца чија су браћа или сестре уписани у исти вртић;**

**5) остала деца.**

**V**

**Деца се уписују у Установу по редоследу који се одређује на основу броја бодова на следећи начин**:

1. деца из друштвено осетљивих група - 50 бодова;
2. деца запослених родитеља и редовних студената 20 бодова за сваког родитеља;
3. деца која имају статус трећег и сваког наредног детета у примарној породице – 10 бодова;
4. деца чија су браћа или сестре уписани у Установу, двоје или више деце из породице учествују на Конкурсу – 5 бодова.

У случаjу када двоjе или више деце имаjу исти броj бодова, приоритет при приjему утврђуjе се применом следећих критеријума, по следећем редоследу:

1) деца запослених родитеља

2) према већем броју деце у породици

**VI**  
Приjаве на Конкурс, могу се извршити у року од 15 дана од дана објављивања Конкурса путем Е-управе на линк:

<https://euprava.gov.rs/usluge/5258>:

**VII**

Пријаву је могуће попунити и предати лично у управу Установе, Господар Јевремова 23. Јединствени пријавни образац може се преузети на сајту Установе[**www.nasedete.rs**](http://www.nasedete.rs)или у управи ПУ «Наше дете» Шабац у ул. Господар Јевремова бр.23 Шабац

**Додатна документација за осетљиве групе (**родитељи који конкуришу електронски могу ова документа скенирати и послати у поруци приликом пријаве и донети лично у Управу Предшколске установе

**Одговарајући доказ за**

**1. дете самохраног родитеља** :

- Фотокопија пресуде о разводу брака;

- Одлука надлежног органа о вршењу родитељског права

- Умрлица за другог родитеља.

**2**. **дете без родитељског старања:** Решење надлежног Центра за социјални рад;

1. **дете са сметњама у психофизичком развоју:** мишљење Интерресорне комисије;
2. **дете корисника новчане социјалне помоћи -** Решење Центра за социјални рад о признавању права на новчану социјалну помоћ;
3. **дете тешко оболелих родитеља** - Решење о инвалидности или медицинска документација о болести родитеља;
4. **дете пензионера** – Решење о остваривању права на пензију или последњи чек од пензије
5. **дете лица на одслужењу казне** - Потврда казнено - поправне установе.
6. За утврђивање категорије **“трећег и сваког наредног детета“,** само уколико су деца из различитих бракова, треће дете се рачуна према оном родитељу са киме дете живи у домаћинству. У том случају неопходно је донети, уз изоде из матичне књиге и потврду о старатељству.

Непотпуне пријаве биће бодоване према документацији приложеној уз пријаву.   
Уколико се конкурише електронски, потребно је попунити само електронску пријаву .

**VIII**  
У случаjу да се у поjединим вртићима приjави већи броj деце од броја слободних места , па дете не буде примљено ни у један вртић који је родитељ навео у конкурсној пријави, Предшколска установа има обавезу да предложи родитељу пријем у вртић у којем има места.   
  
**IX**  
Након извршеног бодовања Комисија сачињава листу примљене и одбијене деце на нивоу вртића и истиче је на огласним таблама у сваком објекту Установе, на сајту и ФБ страници Установе.

Прелиминарна листа примљене и одбијене деце ће бити истакнута 28.06.2022.године 

**X**  
Родитељ може, у року од 8 дана од дана објављивања прелиминарних резултата Конкурса, уколико његово дете није примљено, или је незадовољан бодовањем, остварити увид у документацију у Административној служби за упис деце, у ул.Госпоар Јевремова 23, Шабац.

Коначна листа биће објављена по истеку овог рока.

**XI**

**За упис деце и склапање уговора прилажу се следећа документа:**

1. **Лекарско уверење од изабраног педијатра из Дома здравља;**
2. **Лекарски картон попуњен од стране изабраног педијатра из Дома здравља;**
3. **Лична карта оба родитеља (на увид)**
4. **Здравствена картица детета које се уписује у вртић.**

**XII**  
Родитељ који уписује дете у ПУ ''Наше дете'' Шабац дужан је да за дете примљено на Конкурсу, **у року од 30 радних дана почев од 11.07.2022.године потпише Уговор о пружању услуга.**

Уколико родитељ, без оправданог разлога, не потпише наведени Уговор о пружању услуга, сматраће се да је одустао од уписа детета у Предшколску установу   
  
  
**Преглед броја слободних места у васпитно-образовним групама по вртићима и типовима боравка као и захтев за упис детета у ПУ „Наше дете“ можете преузети са интернет странице: www.nasedete.rs или у управи ПУ „Наше дете“ ул. Господар Јевремова 23. сваког радног дана од 8,00 до 14,00 часова.**